న్యూఢిల్లీ: కాంగ్రెస్ అధ్యక్షుడిగా రాహుల్ గాంధీ పగ్గాలు చేపట్టే తరుణం ఆసన్నమైనట్టే. గుజరాత్ అసెంబ్లీ ఎన్నికల పోలింగ్కు ముందే రాహుల్ పదోన్నతి పొందనున్నారు. పార్టీ అధ్యక్షులుగా తన వారసుని ఎన్నుకునేందుకు సోనియాగాంధీ గ్రీన్సిగ్నల్ ఇచ్చారు. ఇందులో భాగంగా ఈనెల 20వ తేదీ సోమవారంనాడు సీడబ్ల్యూసీ సమావేశానికి సోనియా గాంధీ పిలుపునిచ్చారు. ఉదయం 10.30 గంటలకు సీడబ్ల్యూసీ సమావేశమవుతుంది. పార్టీ అధ్యక్ష పదవికి ఎన్నికల షెడ్యూల్ను ఈ సమావేశంలో సీడబ్ల్యూసీ ఆమోదించనున్నట్టు తెలుస్తోంది. కాంగ్రెస్ ఎన్నికల షెడ్యూల్ మరో 10-15 రోజుల్లో ఉండొచ్చు. రాహుల్ గాంధీ పార్టీ అధ్యక్ష పదవికి నామినేషన్ దాఖలు చేస్తారు. పోటీలో ఇంకెవరూ లేకుంటే రాహుల్ ఎన్నిక ఏకగ్రీవం అవుతుంది. పార్టీ కొత్త అధ్యక్షుడిగా రాహుల్ గాంధీకి మద్దతిస్తూ ఇప్పటికే ప్రదేశ్ కాంగ్రెస్ కమిటీలు తీర్మానాలు ఆమోదించాయి.
newdhilly: congress adhyakshudigaa rahul gaandhi paggaalu chepatte tarunam aasannamainatte. gujarat assembley ennikala polingku munde rahul padonnati pondanunnaaru. party adhyakshulugaa tana vaarasuni ennukunenduku soniyagandhi greensignal icharu. indulo bhagamga eenela 20va tedee somavaramnadu seedablucy samavesaniki sonia gaandhi pilupunicchaaru. udayam 10.30 gantalaku seedablucy samavesamavutundi. party adhyaksha padaviki ennikala shedyulnu ee samavesamlo seedablucy aamodinchanunnattu telustondi. congress ennikala shedule maro 10-15 rojullo undochu. rahul gaandhi party adhyaksha padaviki namination daakhalu chestaaru. potilo inkevaruu lekunte rahul ennika ekagreevam avutundi. party kotta adhyakshudigaa rahul gaandheeki maddatistuu ippatike pradesh congress kamiteelu teermaanaalu aamodinchaayi.